জাতীয় মনোভাবের মূল চরিত্রটা কী যা আজ পৃথিবীতে বিরাট শক্তি আকারে দেখা যাচ্ছে এবং যা স্বাভাবিক পরস্পরনির্ভরশীলতার সম্মুখে এত জোরে নিজকে আঁকড়ে ধরেছে। জি. ডি. এইচ. কোল মূল চরিত্রটি বর্ণনা করেছেন, ‘যে দল নিজেকে জাতি হিসাবে মনে করে সে চায় পূর্ণ স্বাধীনতা তার ভাষা ব্যবহারের জন্য – তার ভাষা যা তার কাছে স্বাভাবিতভাবেই আসে এবং তার সংস্কৃতি ও ঐতিহ্যের এক প্রধান অংশকে রূপ দেয়; সে চায় তার ভাষাকে অফিসে, ব্যক্তিগত কাজকর্মে ব্যবহার করা হোক, সে চায় তার ভাষা আদালতে, কোতওয়ালিতে ও শাসনব্যবস্থায় কথ্য হোক। সে চায় স্কুলে তার ভাষার শিক্ষা হবে মূল এবং অন্যান্য ভাষার শিক্ষা দেওয়া হবে তার ভাষার মাধ্যমে। সে চায় তার ভাষায় সংবাদপত্র প্রকাশিত হোক, পুস্তক রচিত হোক, নাটক মঞ্চস্থ হোক। অন্য কথায়, সে চায় তার ঐতিহ্যশালী ভাষা অভ্রান্তভাবে হোক তার দেশের ভাষা।’